Leit að Svanhvíti Harðardóttur hefst á ný í dag. Verið er að fara yfir vísbendingar og ræða við aðstandendur til að ákvarða hvar leitað verður.
Ekkert hefur spurst til Svanhvítar síðan um hádegisbil á miðvikudag þegar hún fór frá heimili sínu á Völlunum í Hafnarfirði. Elín Agnes Eyde, aðalvarðstjóri hjá lögreglunni á höfuðborgarsvæðinu, segir að leit verði haldið áfram í dag þegar búið er að ákveða hvar sé best að byrja. Engar haldbærar vísbendingar hafa borist um ferðir Svanhvítar og því sé erfitt að ákveða hvar best sé að hefja leit en mikil rannsóknarvinna er í gangi. Björgunarsveitin er tilbúin og bíður fyrirmæla lögreglunnar. Rúmlega hundruð björgunarsveitarmenn og þyrla landhelgisgæslunnar leituðu um allan Hafnarfjörð í gær. Gert er ráð fyrir svipuðum fjölda björgunarsveitamanna við leitina í dag.
